CELEX: 62008TN0254
Language: bg
Date: 2008-06-26 00:00:00
Title: Дело T-254/08: Иск, предявен на 26 юни 2008 г.  — Associazione Giullemanidallajuve/Комисия

30.8.2008   
            
            
               BG
            
            
               Официален вестник на Европейския съюз
            
            
               C 223/53
            
         Иск, предявен на 26 юни 2008 г. — Associazione Giullemanidallajuve/Комисия
   (Дело T-254/08)
   (2008/C 223/93)
   Език на производството: френски
   Страни
   
      Ищец: Associazione Giullemanidallajuve (Garibaldi, Италия) (представители: L. Misson, G. Ernes и A. Kettels, avocats)
   
      Ответник: Комисия на Европейските общности
   Искания на ищеца
   
               —
            
            
               да се установи неправомерното бездействие на Европейската комисия;
            
         
               —
            
            
               да се разпореди на Комисията да упражни правомощията си и да отговори на жалбата, подадена от ищеца през м. май 2007 г.;
            
         
               —
            
            
               да се събере цялата необходима за тази цел информация.
            
         Правни основания и основни доводи
   Ищецът изтъква, че Комисията не била изпълнила задължението си за действие, доколкото след отправена и за това покана не изразила становище по подадената от ищеца пред Комисията през м. май 2007 г. жалба относно претендирани нарушения на членове 81 и 82 ЕО, извършени от Federazione Italiana Giuoco Calcio (FIGC), Comitato Olimpico Nazionale Italiano (CONI), Union des associations européennes de football (UEFA) и Fédération Internationale de Football Association (FIFA).
   Ищецът счита, че изпратеното му от Комисията писмо през м. май 2008 г., което е вследствие на поканата за действие и с което се информира за хода на преписката му, не представлява изразяване на становище, доколкото писмото не съдържа отговор по същество на изразените от ищеца искания.
   Освен това ищецът твърди, че в областта на конкуренцията всеки жалбоподател има право на задълбочено проучване на жалбата му от Комисията, както и на изразяване на мотивирано становище.